# Avanture male Chihiro

### Izvor: Wikipedija

Avanture male Chihiro
Sen to Chihiro no Kamikakushi
Redatelj | Hajao Mijacaki
Scenarist | Hajao Mijacaki
Glavne uloge | Rumi Hiiragi, Miyu Irino
Godina izdanja | 2001.
Trajanje | 125 minuta
Država | Japan
Jezik | Japanski
IMDb profil

Avanture Male Chihiro (na japanskom Sen to Chihiro no Kamikakushi, engleski naziv Spirited Away) je slavni i hvaljeni fantastični anime film iz 2001. u režiji Hajaoa Mijacakija, kojemu je to osmi dugometražni animirani film, te njegov prvi i jedini koji je osvojio Oscara za najbolji animirani film. Radnja se odvija oko male djevojčice koja upadne u svijet duhova u kojem se zaposli u jednoj sauni. "Avanture male Chihiro" se nalaze i na listi 250 najboljih filmova kinematografije na siteu IMDb.com.

## [uredi] Filmska ekipa

- Režija: Hajao Mijacaki

- Glasovi: Rumi Hiiragi (Chihiro/Sen), Miyu Irino (Haku), Mari Natsuko (Yubaba/Zeniba), Takashi Naito (Chihirin otac ), Yasuko Sawaguchi (Chihirina majka) i drugi.

## [uredi] Radnja

Upozorenje čitatelju: Slijedi tekst koji sadrži pojedinosti o radnji i/ili završetku ovog djela.

Djevojčica Chihiro se vozi u autu sa svojim roditeljima koji zajedno sa njom sele u novi grad, no putem se izgube i stižu u tajnoviti hram koji je, zapravo, svijet duhova. Tamo se njeni roditelji posluže u napuštenom restoranu i prežderu, pa za kaznu bivaju pretvoreni u svinje. Chihiro, koja nije ništa jela, nije kažnjena, te sreće dječaka Hakua koji joj savjetuje da se zaposli u svijetu duhova kako bi tamo ostala i pronašla način da spasi roditelje. Ubrzo Chihiro počinje susretati puno bizarnih likova, poput Yubabe i njene divovske bebe. Ubrzo se zaposli u nekoj sauni u kojoj se bogovi odmaraju.

## [uredi] Nagrade

- Osvojen Oscar za najbolji animirani film.
- Osvojen Zlatni Medvjed u Berlinu za najbolji film.
- Nominacija za BAFTA-u (najbolji strani film).
- Osvojen New York Film Critics Award (najbolji animirani film)

## [uredi] Zanimljivosti

- John Lasseter iz tvrtke Pixar je osobno nadzirao englesku sinkronizaciju filma.
- Ovo je prvi film koji je zaradio 200 milijuna $ prije nego što se počeo pokazivati u SAD-u.
- Mijacaki je Chihiro oblikovao po 10-godišnjoj kćerci svojeg prijatelja.
- Poput većine Mijacakijevih filmova, i u ovom se javlja njegov zaštitini znak letenja (Chihiro leti na zmaju Haku).
- Prvi anime koji je nominiran za Oscara.
- "Les Cahiers du cinema" je stavio ovaj film među 10 najboljih u 2002. godini.

## [uredi] Kritike

Avanture male Chihiro jedan je od rijetkih anime ostvarenja Hajaoa Mijacakija koje su dočekale premijeru na zapadu nedugo nakon premijere u svojoj domovini, Japanu, gdje je film na kino blagajnama postigao rekordne rezultate. Velik dio kritike je hvalio bizarnu priču, koja je puna referenci na bajku Alica u zemlji čudesa, zbog snovitog ugođaja no bilo je i onih kojima se film činio precijenjenim i nebuloznim, te da mnogi kritičari u njemu zbog sugestivnosti više iščitavaju ono što bi željeli vidjeti nego što zbilja postoji. U najmanju ruku i jedni i drugi imaju pravo: radi se još jednom zanimljivom ostvarenju starog anime majstora koji u radnji spaja elemente i za odrasle i za djecu.

Kritičari Carlos Ross i Jacob Churosh su na siteu THEManime.org napisali: "Ne morate biti Japanac da biste voljeli ovaj film. Ne morate biti filmski kritičar da biste voljeli ovaj film. Ne morate čak niti biti anime obožavatelj, ili imati iskustva sa prijašnjim filmovima studija Ghibli. No Avanture male Chihiro je impresionirao sve nas". Ipak, kritičar Kain na siteu Animeacademy.com u svojoj recenziji napisao: "Ja sam željno iščekivao ovaj film skoro tri godine. Kritičar u meni je stalno pokušavao suzdržati otakua u meni, koji je vozio simbolične krugove od sreće što konačno može pogledati ne samo najkomercijalniji film svih vremena u Japanu (iako komercijala i kvaliteta nisu povezane), nego i vjerojatno posljednji film kojeg će režirati Miyazaki. Mnogo se od ovog očekivalo. Molim vas, molim vas, ne dajte da ovo bude njegovo posljednje ostvarenje! Nemojte me krivo shvatiti; "Avanture male Chihiro" je vrlo dobar film koji bi mogao ostvariti karijere stotine mladih redatelja. Ali za jednog velikana poput Miyazakija, boli me zaključiti da nije dobio punu kontrolu da jednostavno ispusti sve što ima...Ja uvijek uživam u animeu u onoj mjeri u kojoj sam uvučen u njegov svijet. Da li sam imao dojam da sam trenutno uvučen u daleku zemlju i doživio iskustva sa likovima? Ne toliko koliko bi htio da jesam".

## [uredi] Vanjske poveznice

- IMDb profil
- Rotten-tomatoes.com
- On line Ghibli
- Animeacademy.com
- T.H.E.M.anime.org recenzija

Prethodnik: | Oscar za najbolji animirani film 2002. | Nasljednik:
Shrek | Potraga za Nemom

Oscar za najbolji animirani film

2001. Shrek • 2002. Avanture male Chihiro • 2003. Potraga za Nemom • 2004. Izbavitelji • 2005. Velika povrtna zavjera • 2006. Happy Feet: Ples malog pingvina

Hajao Mijacaki

Filmovi: The Castle of Cagliostro • Nausikaja iz vjetrovite doline • Laputa • Moj susjed Totoro • Kikin servis za dostavljanje • Porco Rosso • On Your Mark • Princeza Mononoke • Avanture male Chihiro • Pokretni dvorac
Serije: Lupin III • Future Boy Conan • Sherlock Hound

Dobavljeno iz "http://hr.wikipedia.org../../../a/v/a/Avanture_male_Chihiro_84d8.html"

Posebno:Categories: Dobitnici Oscara za najbolji animirani film | Manga i anime | Animirani filmovi | Filmovi 2000-ih | Japanski filmovi | Fantastični filmovi

##### Views

- Članak
- Razgovor
- Trenutna inačica

##### Traži

##### Drugi jezici

- Česky
- Dansk
- Deutsch
- English
- Esperanto
- Español
- Suomi
- Français
- עברית
- Magyar
- Bahasa Indonesia
- Íslenska
- Italiano
- 日本語
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Svenska
- ไทย
- Türkçe
- 中文